**Lietuvos Respublikos ambasada Graikijos Respublikoje**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2022-02-01 – 2022-02-28

**GRAIKIJA**

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| |  | | --- | | Parodos, renginiai ir kt. verslo plėtrai ir eksportuotojams aktuali informacija | | | | |
| 2022 04 01-04 | 6-oji tarptautinė Medwood Expo 2022 paroda Atėnuose, skirta medienai, jos gaminiams ir technologijoms. Parodoje pristatomos: baldų pramonės medžiagos, virtuvės medžiagos, dekoratyviniai paviršiai, vidaus ir lauko durys, apsaugos durys, mediniai rėmai, grindys, stogai, lauko pavėsinės, mašinos – įrankiai, lakai – chemijos gaminiai, paviršiai, laminatai – HPL, pusgaminiai, vidaus apdaila, apšvietimo sprendimai, fanera, programinės įrangos sprendimai, stiklas ir stiklo elementai, spynos – užrakinimo sistemos, mediena. | https://www.medwood.gr |  |
| 2022 05 14-22 | Automobilių ir jų technologijų paroda Autokinisi Expo Atėnuose. Šių metų parodoje dėmesys skriamas naujoms elektrinėms – hibridinėms transporto priemonėms, e-paspirtukams, dviračiams, įkrovikliams ir akumuliatoriams. Parodoje pristatomos: keleivinės transporto priemonės, elektriniai ir hibridiniai automobiliai, savarankiškas vairavimas, motoroleriai – dviračiai, energetikos įmonės, technologijos, degalai ir tepalai, elektrinių transporto priemonių įkrovikliai, padangos, specializuotos kompiuterinės sistemos (programinė ir techninė). | https://www.autokinisiexpo.gr/en/ |  |
| 2022 06 06-10 | Posidonia yra tarptautinė laivybos paroda, kuri kas dvejus metus vyksta Atėnuose ir yra didžiausia Graikijos laivybos pramonės ir tarptautinio transporto ekspertų susitikimo vieta. Nacionaliniai ir tarptautiniai parodos dalyviai pristato naujausias laivų rinkos naujoves, o nuo 2014 m. taip pat pristato atsargines dalis, valčių priedus ir visas su laivybos sektoriumi susijusias paslaugas. | https://posidonia-events.com/ |  |
| 2022 07 02-09 | Nanotexnology yra tarptautinė organinės elektronikos ir nanotechnologijų prekybos mugė ir konferencija, kuri vyksta Salonikuose. Lankytojai – tyrėjai, mokslininkai, inžinieriai, verslininkai ir technikai. Siekiama skatinti mokslinius tyrimus, pramoninį bendradarbiavimą ir technologijų perdavimą. | <https://www.nanotexnology.com/> |  |
| 2022 07 16-24 | Cospar yra didelė tarptautinė kosmoso mokslo konferencija, kuri kas dvejus metus vyksta įvairiose Amerikos, Azijos ir Europos žemyno vietose. Šį kartą Cospar vyks Atėnuose. | https://www.cospar-assembly.org |  |
| 2022 09 10 -18 | 86-oji Salonikų tarptautinė mugė. Viena didžiausių traptautinių parodų Graikijoje. Praėjųsių metų mugėje dalyvavo daugiau nei 900 dalyvių ir apsilankė daugiau nei 87,631 lankytojų. | https://www.thessalonikifair.gr/ |  |
| 2022 09 30 – 10 03 | 17-oji tarptautinė pakuočių, spausdinimo ir logistikos paroda „SYSKEVASIA“ Atėnuose Metropolitan Expo parodų centre. Parodoje dalyvauja daugiau nei 400 dalyvių iš Graikijos ir užsienio, apsilanko daugiau nei 22 000 dalyvių. | https://syskevasia-expo.gr |  |
| 2022 10 20-23 | 29-oji tarptautinė žemės ūkio mašinų, įrangos ir reikmenų mugė „Agrotica“ Salonikuose. Parodoje pristatoma: žemės ūkio technikos įrankiai, detalės, žemės apdorojimo ir gerinimo, sėjos, sodinimo, tręšimo, augalų apsaugos, genėjimo ir apželdinimo, drėkinimo, derliaus nuėmimo, konservavimo, pakavimo, sandėliavimo mašinos ir įrankiai, tvorų įranga ir reikmenys, augalų apsaugos produktai, vertikalios ir horizontalios transportavimo mašinos. | https://agrotica.helexpo.gr/en |  |
| 2022 11 03-06 | 6-oji tarptautinė šiuolaikinio meno mugė Art-Thessaloniki. Art-Thessaloniki yra rinkodaros platforma skirta galerijoms, meno kūrėjams ir kitoms institucijoms kontaktams užmegzti ir jiems plėtoti. | https://art-thessaloniki.helexpo.gr/en |  |
| 2022 11 25 - 27 | 9-oji Atėnų turizmo ir kultūros paroda AIT EXPO 2022. Parodoje pristatoma: kultūrinis turizmas, turizmo IT spredimai, gastronomija, alternatyvus turizmas, Graikijos kryptys ir vietos, apgyvendinimas, jūrų turizmas, agentūros, konferencinis turizmas, paslaugos, skirtos viešbučiams, turizmo vienetams ir vietoms. | https://aite.gr/en/ |  |
|  |  |  |  |
| Investicijoms pritraukti į Lietuvą aktuali informacija | | | |
|  |  |  |  |
| Lietuvos verslo plėtrai aktuali informacija | | | |
|  |  |  |  |
| Lietuvos turizmo sektoriui aktuali informacija | | | |
|  |  |  |  |
| Bendradarbiavimui MTEPI[[1]](#footnote-1) srityse aktuali informacija | | | |
|  |  |  |  |
| Lietuvos ekonominiam saugumui aktuali informacija | | | |
|  |  |  |  |
| Bendra ekonominė informacija | | | |
| 2022 02 01 | „Facebook“ patronuojanti įmonė „Meta Platforms, Inc“ planuoja steigti dukterinę įmonę Graikijoje, kur būtų perkelta tarptautinė veikla, kuri šiuo metu vykdoma kitose šalyse. Planuojama investuoti į tolesnę įmonės plėtrą, kad ji kurtų garso sprendimus, reikalingus virtualios realybės pasauliui (metaverse). | https://www.ekathimerini.com/economy/1176630/facebook-entrenching-greece-on-tech-map/ |  |
| 2022 02 01 | Graikijos asmens duomenų apsaugos institucija mobiliojo ryšio operatoriui „Cosmote“ ir patronuojančiai bendrovei OTE skyrė daugiau nei 9 milijonų eurų baudą už pažeidimą 2020 m. Baudos buvo skirtos už tai, kad nuo įsilaužėlių nebuvo tinkamai apsaugoti failai, kuriame yra tūkstančių klientų skambučių istorijos, ir kad nebuvo reikiamos saugumo infrastruktūros, kuri užkirstų kelią tokiai įsilaužėlių atakai. | https://www.ekathimerini.com/economy/1176648/mobile-phone-operator-slapped-with-fine-over-data-breach/ |  |
| 2022 02 01 | Finansų ministerija nustatė fiksuotą 0,35 proc. minimalią palūkanų normą paskoloms, kurios bus siūlomos pagal Nacionalinį atkūrimo ir atsparumo planą „Graikija 2.0“. Ši konkreti palūkanų norma taikoma visoms paskolų sutartims, kurias tikimasi pasirašyti tarp programoje dalyvaujančių bankų ir reikalavimus atitinkančių investuotojų. Tačiau palūkanų norma gali būti didesnė. | https://www.ekathimerini.com/economy/1176677/fixed-minimum-interest-of-0-35-for-greece-2-0-credit/ |  |
| 2022 02 01 | Eurostato duomenimis, valstybinių įmonių įsipareigojimai 2020 m. tarp ES valstybių Graikijoje buvo didžiausi (170,6 % BVP). | https://ec.europa.eu/eurostat/web/products-eurostat-news/-/ddn-20220131-1 |  |
| 2022 02 02, 03, 04, 08, 10, 15 | Ministras pirmininkas Kyriakos Mitsotakis paskelbė 13 procentų sumažinantis bendrąjį nekilnojamojo turto mokestį (ENFIA). „Pagal naujas taisykles aštuoni iš dešimties nekilnojamojo turto savininkų mokės mažesnį tarifą“.  Nekilnojamojo turto mokesčio mažinimas laikomas kertiniu vyriausybės klausimu, siekiant patraukti savo pusėn šalies viduriniąją klasę, kuri ENFIA laikė neigiamo nusistatymo prieš šią grupę simboliu.  Kartu Finansų ministerija baigia įtraukti keletą paskutinių nekilnojamojo turto zonų Graikijoje į kainų („objektyvios vertės“) nustatymo sistemą mokesčių tikslais, kad visos šalies nekilnojamojo turto zonų įtraukimas į šią sistemą būtų užbaigtas per vienerius metus.  Maždaug 180 000 nekilnojamojo turto savininkų visoje Graikijoje šiais metais gaus didesnę nekilnojamojo turto mokesčio sąskaitą, nes jų turtas yra zonose, kuriose kainos (objektyvios vertės mokesčių tikslais) smarkiai išaugo. Ši grupė asmenų yra mažuma, kurie neturės naudos iš bendro nekilnojamojo turto mokesčio (ENFIA) sumažinimo. ENFIA padidėjimą taip pat pajus tie, kurių turtas tik neseniai pateko į vadinamosios „objektyvios vertės“ nustatymo sistemą. Finansų ministerija taip pat pranešė, kad papildomai specialiais tarifais bus apmokestintas turtas, kurio vertė viršija 400 000 eurų. Ministerija paaiškina, kad ypač dideliems turto vienetams taip pat bus taikomi papildomi koeficientai, kurie padidins jų mokestį, ir bus veikiama priešingai – taikomos mokesčio nuolaidos, kai nekilnojamojo turto vienetai yra maži. Naujas ENFIA bus skaičiuojamas kiekvienam turtui atskirai.  Vyriausybės spredimai dėl ENFIA sulaukia kritikos. Nurodoma, nors yra numatomi nuolaidų koeficientai dėl naujos „ojektyviosios turto vertės“ EFNIA apskaičiuoti, tačiau dėl to, jog bus taikomas faktinių pajamų iš nekilnojamojo turto metodas pagal „objektyviasias vertes“ lems tai, kad tūkstančiams žmonių teks mokėti iš tikrųjų didesnį nei iki šiol pajamų mokestį.  Vyriausybės teigimu, iš maždaug 6,2 milijono nekilnojamojo turto savininkų, šiuo metu mokančių ENFIA, 80 proc., t.y. apie 5 mln., bus mažesnis tarifas, palyginti su praėjusiais metais. Apie 900 000 savininkų mokestis išliks toks pat, o 320 000 savininkų mokestis šiek tiek padidės. | <https://www.ekathimerini.com/economy/1176721/pm-announces-13pct-reduction-in-enfia-dues/>  <https://www.ekathimerini.com/economy/1176696/more-zones-enter-the-system/>  <https://www.ekathimerini.com/economy/1176778/enfia-tax-to-be-slashed-by-13-percent/>  <https://www.ekathimerini.com/economy/1176862/enfias-winners-and-losers/>  <https://www.ekathimerini.com/economy/1177004/ups-and-downs-of-new-enfia/>  <https://www.ekathimerini.com/economy/1177209/tax-trap-for-property-owners/>  https://www.ekathimerini.com/economy/1177495/four-in-five-property-owners-set-to-see-enfia-drop/ |  |
| 2022 02 03 | Kinijos žiniasklaidai (Xinhua) Makedonijos-Trakijos marmuro įmonių asociacijos (SEMMTH) prezidentė pareiškė, kad Graikijos marmuro pramonės bendradarbiavimas su Kinija pastaraisiais metais klestėjo, o ateities perspektyvos yra šviesios. Apie 50 proc. Graikijos eksportuojamo marmuro išvežama į Kiniją, o žaliavinio neapdoroto marmuro kiekis siekia 80 proc. Per pirmuosius 11 2021 m. mėnesių eksportas į Kiniją išaugo 35%, palyginti su tuo pačiu 2020 m. Per pirmuosius 11 2021 m. mėnesių Apskritai Graikijos marmuro pramonės eksportas, palyginti su tuo pačiu 2020 m. laikotarpiu, išaugo 25 proc. ir pasiekė 332 mln. eur pardavimus. | https://www.ekathimerini.com/economy/1176765/greece-china-connected-by-marble-bridge/ |  |
| 2022 02 03 | Eurostato duomemis, infliacijos lygis Graikijoje per vieną mėnesį padidėjo daugiau nei vienu procentiniu punktu nuo 4,4 proc. 2021 m. gruodžio mėn. iki 5,5 proc. 2022 m. sausį. | https://www.ekathimerini.com/economy/1176787/inflation-at-an-11-year-high-2/ |  |
| 2022 02 03, 14, 26, 27 | Graikija per artimiausius du mėnesius (anksčiau termino) planuoja grąžinti daugiau nei 7 milijardus eurų paskolų iš Tarptautinio valiutos fondo ir euro zonos partnerių, sumokėdama likusias TVF lėšas, kurias pasiskolino siekdama išvengti bankroto per finansų krizę.  Graikija grąžins paskutines gelbėjimo paskolų dalis Tarptautiniam valiutos fondui iki kovo pabaigos, dvejais metais anksčiau nei numatyta.  Graikija gavo euro zonos finansų ministrų pritarimą anksčiau termino grąžinti paskutines Tarptautinio valiutos fondo (TVF) gelbėjimo paskolų dalis. Tikimasi, kad paskolos grąžinimas anksčiau termino padės Atėnams sumažinti savo skolą maždaug vienu procentiniu punktu ir sutaupyti apie 50 milijonų eurų palūkanų mokėjimams. Graikija išlieka daugiausiai įsiskolinusia euro zonos valstybe, o valstybės skola šiais metais, prognozuojama, sieks beveik 190 proc. bendrojo vidaus produkto. | <https://www.ekathimerini.com/economy/1176847/athens-plans-to-repay-last-imf-bailout-loans-early/>  <https://www.ekathimerini.com/economy/1177518/imf-loans-to-be-paid-off-by-end-of-march/>  <https://www.ekathimerini.com/economy/1178465/greece-gets-eurogroup-green-light-to-repay-imf-loans-early/>  https://www.ekathimerini.com/economy/1178477/eurogroup-green-lights-early-imf-payoff/ |  |
| 2022 02 03 | Alžyras ir Graikijos viešajoji dujų korporacija (DEPA) pasirašė susitarimą dėl suskystintų gamtinių dujų (SGD) krovinių pristatymo. Buvo pratęsta ilgalaikė pirkimo-pardavimo sutartis. Alžyras yra didžiausias SGD tiekėjas Graikijos rinkoje. | https://www.ekathimerini.com/economy/1176844/algeria-to-deliver-liquified-natural-gas-to-greece/ |  |
| 2022 02 05 | Finansų ministerija iš naujo svarsto mokesčių lengvatų galimybes, daugiausia dėmesio skirdama pridėtinės vertės mokesčio maistui mažinimui. Vyriausybės sprendimai priklausys nuo trijų kriterijų: fiskalinių išlaidų, naudos visuomenei, nepažeidžiant tiekimo grandinės, ir socialinio teisingumo elemento. | https://www.ekathimerini.com/economy/1176935/vat-cuts-not-being-ruled-out/ |  |
| 2022 02 05 | Eurostato duomenimis, apsipirkimo internetu rodiklis Graikijoje praėjusiais metais toliau didėjo. 69 proc. Graikijos interneto vartotojų bent vieną kartą pirko elektroniniu būdu per 2021 m., palyginti su 59 proc. 2020 m. Su šiuo rodikliu Graikija užima 19 vietą tarp 27 Europos Sąjungos valstybių narių pagal elektroninės prekybos naudojimą (ES vidurkis 2021 metais buvo 74 proc.). 2016–2021 m. procentiniais punktais didžiausias elektroninės prekybos augimas užfiksuotas Čekijoje (+27%), Slovėnijoje, Vengrijoje ir Rumunijoje (+26%) bei Kroatijoje ir Lietuvoje (+25%). Pateikiamas elektroninės prekybos naudojimo Graikijoje pasiskirstymas pagal atskiras įsigytų prekių ir paslaugų kategorijas. | https://www.ekathimerini.com/economy/1176868/popularity-of-e-shopping-going-strong/ |  |
| 2022 02 05 | Aplinkos ministerija paskelbė apie 100 milijonų eurų subsidijų programą, dėl kurios, tikimasi, kad maždaug 200 000 namų ūkių pakeis senus šaldytuvus, šaldiklius ir oro kondicionavimo įrenginius naujesniais, energiją taupančiais prietaisais. Valstybės subsidija sudarys nuo 30% iki 50% naujo elektros prietaiso kainos, atsižvelgiant į namų ūkio pajamas. | https://www.ekathimerini.com/economy/1176980/state-will-subsidize-replacement-of-old-electrical-appliances/ |  |
| 2022 02 07 | Į Graikijos 2.0 planą bus įtrauktas 180 milijonų eurų biudžetas projektui, skirtam skatinti įmonių skaitmeninę transformaciją. Įgyvendinant projektą bus skatinamos investicijos, kuriomis siekiama stiprinti elektroninius mokėjimus, pardavimą internetu ir elektronines kainodaras, pavyzdžiui, skaitmeninių reklamos priemonių ir nuotolinio darbo sistemų diegimą. | https://www.ekathimerini.com/economy/1176944/digital-transformation-project-for-smes/ |  |
| 2022 02 07 | Europos investicijų bankas sutiko skirti daugiau nei 700 milijonų eurų paramą daugeliui valstybinių projektų Graikijoje, tarp kurių svarbiausia yra nauja metro linija Atėnų centre ir tolesnis viešojo sektoriaus skaitmeninimas. | https://www.ekathimerini.com/economy/1177066/eib-financing-of-over-e700-mln/ |  |
| 2022 02 08, 09, 10, 24 | Graikija iki vasario mėnesio pabaigos pratęsė finansines lengvatas namų ūkiams ir įmonėms, susiduriančioms su didėjančiomis energijos kainomis, ir tai kainuos 400 mln. eurų. Graikijos Vyriausybė 2021 m. rugsėjo mėn. skyrė 9 eurų subsidiją už elektrą per mėnesį už pirmąsias 300 sunaudotų kilovatvalandžių. Subsidija namų ūkiams buvo padidinta iki 18 eurų už spalį, iki 39 eurų už lapkritį ir iki 50 eurų už gruodį. 42 eurų per mėnesį subsidija namų ūkiams buvo skiriama 2022 m. sausio mėn. Vasario mėn. subsidijos dydis sudaro 39 eurų namų ūkiams ir 65 eurai ūkio subjektams. Sausio mėnesį subsidijoms buvo skirta apie 400 mln. eurų, 350 mln. eurų bendra subsidijų suma bus skirta už vasario mėnesį. Bendros paramos priemonių, skirtų kompensuoti dideles energijos sąnaudas nuo 2021 m. rugsėjo mėn., išlaidos viršys 2 mlrd. eurų.  Prognozuojama, kad Ukrainoje paaštrėjus krizei, dujų, o kartu ir elektros, kainos dar kurį laiką išliks labai aukštos, o tai privers vyriausybę ieškoti papildomų išteklių vartotojams paremti. Energetikos ir Finansų ministerijos skaičiuoja, kad iš anglies dvideginio emisijų aukcionų ir specialiosios atsinaujinančių energijos išteklių sąskaitos pertekliaus galės užsitikrinti papildomus 3 mlrd. eurų tolesnėms subsidijoms. | <https://www.ekathimerini.com/economy/1177053/financial-support-extended-to-february/>  <https://www.ekathimerini.com/economy/1177172/power-bill-subsidy-extended-into-feb/>  <https://www.ekathimerini.com/economy/1177212/energy-subsidies-are-extended-into-february/>  https://www.ekathimerini.com/economy/1178257/more-power-bill-subsidies-planned/ |  |
| 2022 02 08 | Po 50 000 naujų darbo vietų, sukurtų per pandemiją, Graikijos užimtumo tarnyba (OAED) pradėjo 2022 m. su tokia pačia sparta, įgyvendindama naujos kartos aktyvią užimtumo politiką su 86 000 subsidijuojamų naujų darbo vietų privačiame sektoriuje. Skelbiama apie 11 naujų Nacionalinio atkūrimo ir atsparumo plano „Graikija 2.0“ ir Europos Sąjungos partnerystės sutarties (ESPA) programų, kurios subsidijuos anksčiau nedirbusių žmonių įdarbinimą 62 000 naujų etatų, kurių biudžetas viršys 580 mln. eurų, taip pat aštuonias atviras programas, kurių įgyvendinimas turėtų sukurti 24 000 naujų darbo vietų. | https://www.ekathimerini.com/economy/1177052/oaed-offers-new-generation-of-employment-policies/ |  |
| 2022 02 08 | Graikijos vairuotojai per ateinančius dvejus metus dar negalės atsikratyti „nerimo dėl likusio nuvažiuoti atstumo“ (“range anxiety”), nes viešųjų įkrovimo vietų elektromobiliams tinklas Graikijoje nėra pakankamai išplėtotas. Rinkos specialistai teigia, kad dveji metai būtų realus tikslas, jei licencijavimo sistema bus supaprastinta. Be to, yra būtinos greito įkrovimo vietos, kurioje įprastu režimu būtų galima įkrauti elektromobilio akumuliatorių per 30 minučių, o ne per 2 valandas. Tam reikalingas didelės galios elektros įvadas, kurį turi įrengti elektros tinklo operatorius, bet tai dažnai užtrunka iki aštuonių mėnesių. | https://www.ekathimerini.com/economy/1177006/not-enough-chargers-for-electric-vehicles/ |  |
| 2022 02 08 | Energetikos ministerija ruošiasi atverti dvišalių energijos tiekimo sutarčių rinką, kuri bus grindžiama sąlygomis, įpareigojančiomis elektros iš atsinaujinančių energijos šaltinių (AEI) gamintojus dalį savo naujų pajėgumų nukreipti į vietos pramonę. Taip siekiant padedėti mažinti energijos sąnaudas ir stiprinti konkurencingumą. Pagal šį modelį investuotojai, kuriems bus garantuotas stambių AEI projektų produkcijos supirkimo tarifas, įsipareigoja dvišalėmis sutartimis finansuoti 50 proc. naujų pajėgumų statybos, o taip pat pramonei skirti 25 proc. naujų AEI vienetų produkcijos. Jei neįvykdys šio įsipareigojimo, jie praras naudingą garantuotą savo produkcijos tarifą. Praktiškai tai reiškia, kad iš Europos Komisijos patvirtinto tikslo iki 2025 metų įrengti 4,2 GW galios AEI vienetų, kurio biudžetas yra 2,27 mlrd. eurų, dvišalėmis sutartimis su klientais gali būti įrengta 2,1 GW. | <https://www.ekathimerini.com/economy/1177067/new-res-tender-model-to-help-industries/> |  |
| 2022 02 08 | Europos investicijų bankas (EIB) 2021 m. Graikijai suteikė rekordinį finansavimą – beveik 5 mlrd. eurų, kad padėtų šaliai pereiti prie švarios energijos ir paremti šalies verslą, kuris nukentėjo dėl Covid-19 pandemijos. Palyginti su 2020 m., suma padvigubėjo ir sieka 2,7 proc. Graikijos BVP. | <https://www.ekathimerini.com/economy/1177124/%ce%b5%ce%b9%ce%b2-supported-greece-with-record-e5-billion-financing-in-2021/> |  |
| 2022 02 10 | Finansų ministras pareiškė, kad Graikijos namų ūkių realios turimos pajamos trečiąjį 2021 m. ketvirtį išaugo 4,7 proc palyginti su tuo pačiu 2020 m. laikotarpiu. Tai antras pagal dydį augimo tempas euro zonoje ir šešis kartus didesnis už vidutinį Europos augimo tempą | https://www.ekathimerini.com/economy/1177200/greeks-disposable-incomes-up-4-7-in-q3-of-last-year/ |  |
| 2022 02 10, 11 | Europos Komisija sumažino Graikijos augimo 2022 m. prognozes, skaičiuodama, kad šiemet BVP augs 4,9 proc. palyginti su praėjusių metų lapkričio mėn. prognozuotais 5,2 proc. 2021 m. augimo įvertis buvo gerokai padidintas, Komisija tikisi, kad Graikijos 2021 m. BVP padidės 8,5 %, palyginti su 7,1 % prognozuotais lapkritį. Prognozuojama, kad 2022 m. vidutinė infliacija Graikijoje sieks 3,1 proc., o 2023 m. gerokai sumažės iki 1,1 proc. | <https://www.ekathimerini.com/economy/1177252/commission-sees-4-9-gdp-growth-this-year-in-greece/>  https://www.ekathimerini.com/economy/1177301/growth-seen-at-4-9-this-year/ |  |
| 2022 02 10 | Graikijos statistikos tarnybos duomenimis, Graikijos eksportas (įskaitant kuro produktus) praėjusiais metais pasiekė istorinį rekordą – beveik 40 mlrd. eurų dėl pastaraisiais metais sistemingų pastangų pagerinti Graikijos įmonių į išorę orientuotą pobūdį. Duomenys rodo, kad praėjusiais metais Graikijos eksportas siekė 39,89 mlrd. eurų, t.y. 29,5 proc. daugiau nei 2020 m. Neįskaitant kuro produktų ir laivų, eksportas sudarė 28,74 mlrd. eurų, t.y. 19,9 proc. daugiau nei 2020 m. | https://www.ekathimerini.com/economy/1177210/volume-of-exports-at-unprecedented-levels-last-year/ |  |
| 2022 02 10 | Atėnuose pasirašyta Europos investicijų banko ir „Citi“ 350 mln. eurų vertės prekybos finansavimo partnerystės sutartis, kuria galės pasinaudoti eksporto ir importo įmonės visoje Graikijoje. Po susitarimo vos per kelias savaites privačios įmonės visoje Graikijoje gaus prieigą prie naujo 350 mln. eurų prekybos finansavimo fondo, iš kurio paskolas Graikijoje teiks Eurobank, Piraeus bankas ir Nacionalinis Bankas, o garantuos EIB ir Citi. | https://www.ekathimerini.com/economy/1177214/eib-and-citi-to-boost-exporters/ |  |
| 2022 02 10 | Graikijos energetikos infrastruktūros bendrovė „Grid Telecom“ ir „Telecom Egypt“ pasirašė bendradarbiavimo memorandumą dėl Graikijos ir Egipto povandeninių telekomunikacijų tinklų sujungimo. Šis susitarimas pasirašytas po to, kai 2021 m. spalį Graikija ir Egiptas susitarė dėl elektros tinklų sujungimo. | https://www.ekathimerini.com/economy/1177308/grid-telecom-signs-moc-with-telecom-egypt/ |  |
| 2022 02 10, 11 | Europos Komisija patvirtino 31,5 mln. eurų Graikijos vyriausybės paramą tam tikro tipo ūkininkams ir gamintojams, nukentėjusiems nuo ribojamųjų priemonių, taikytų per besitęsiančią koronaviruso pandemiją. | <https://www.ekathimerini.com/economy/1177285/brussels-approves-e31-5-mln-in-farming-support-for-greece/>  https://www.ekathimerini.com/economy/1177291/brussels-approves-e31-5-mln-in-farming-support-for-greece-2/ |  |
| 2022 02 11 | Graikijos pramonės federacija (SBE) perspėjo dėl pavojaus, kad Graikijos pramonės šakos gali prarasti rinkos dalį dėl išaugusių jų produktų kainų po didžiulių energijos kainų, žaliavų ir transportavimo kaštų padidėjimo. | https://www.ekathimerini.com/economy/1177303/industries-fear-drop-in-competitiveness/ |  |
| 2022 02 12 | Draudimo įmokų suma 2021 metais išaugo 7,7% per metus ir iš viso sudarė 4,264 mlrd. eurų. 2021 m. gyvybės draudimo įmokų suma išaugo 10 proc. iki 2 mlrd. eurų, atsakomybės įmokų suma -5,7 proc. iki 2,3 mlrd. eurų, o automobilių draudimo įmokų suma sumažėjo 1%. | https://www.ekathimerini.com/economy/1177360/greeces-insurance-sector-posts-growth-in-2021/ |  |
| 2022 02 12 | Eurostato ir Graikijos statistikos tarnybos (ELSTAT) duomenimis, investicijų augimas Graikijoje per pirmus devynis 2021 m. mėnesius buvo antras didžiausias euro zonoje (po Italijos) ir sudarė 16,3 proc., lyginant prieš metus. Graikijai pavyko viršyti investicijas, kurios buvo užregistruotos per 2019 m. (metus prieš pandemiją) – 15,6%. Net ir po praėjusių metų augimo investicijos Graikijoje sudaro tik apie 13 % šalies BVP, o Europos vidurkis – 21 %. Vienas pagrindinių investicijų augimo veiksnių buvo namų statyba (nuosmukis ankstesniais metais): 2021 metais investicijos į gyvenamųjų namų statybą išaugo 34,7 proc., palyginti su 2020 metais (pandemija). | <https://www.ekathimerini.com/economy/1177368/investments-shoot-up-16/> |  |
| 2022 02 12 | Infrastruktūros ir transporto ministro teigimu, suplanuoti dideli infrastruktūros projektai Pirėjuje didžiausią šalies uostą pavers esminiu transporto mazgu. Detalus planas bus pristatytas vėliau 2022 m. Investicijas į infrastruktūros projektus ministras įvardijo kaip nacionalinę strategiją, kuria siekiama paversti Graikiją platesnio regiono transporto ir logistikos centru, kurio vienas svarbiausių elementų yra geležinkeliai. Pagal šį planą Pirėjo uostas galės priimti produktus iš Pietryčių Azijos. | https://www.ekathimerini.com/economy/1177411/karamanlis-piraeus-to-become-transport-hub/ |  |
| 2022 02 12 | Graikija šiais metais Europos Sąjungai turės sumokėti apie 127 mln. eurų baudą dėl menkų plastikinių pakuočių perdirbimo rezultatų. | <https://www.ekathimerini.com/economy/1177421/greece-to-pay-about-127-million-over-poor-plastic-recycling-record/> |  |
| 2022 02 13 | „Allianz“ pranešė, kad už Graikijos draudiko „European Reliance“ įsigijimą sumokės apie 207 mln. eurų. Tai yra žingsnis, kuris sukurs penktą pagal dydį Graikijos draudimo bendrovę. Sandorio metu „European Reliance“ bus sujungta su „Allianz Hellas“, „Allianz“ padaliniu Graikijoje. | https://www.ekathimerini.com/economy/1177413/allianz-to-take-over-european-reliance/ |  |
| 2022 02 14, 16, 17 | Elektros tiekėjai patiria didžiulį spaudimą, nes užsitęsusi energetinė krizė išbando jų ištvermę, auga neapmokėtų sąskaitų problema ir didėja susitarimų dėl uždelstų mokėjimų tvarkos. Tinklo operatorė DEDDIE paskelbė, kad 2022 m. vasario 3 dienos duomenimis, septynių elektros energijos tiekėjų suderintos skolos viršijo 120 mln. eurų.  Siekdama nutraukti neapmokėtų skolų spiralę elektros rinkoje, vyriausybė yra pasiryžusi užkirsti kelią labai realiai grėsmei, kad sektoriaus įmonės paskelbs bankrotą energetikos krizės įkarštyje. Ma-meninėje rinkoje veikiančios elektros tiekimo įmonės, kurios turi neapmokėtų skolų Nepriklausomam elektros perdavimo operatoriui (ADMIE), Graikijos elektros skirstomųjų tinklų operatoriui (DEDDIE), Atsinaujinančių energijos šaltinių operatoriui ir kilmės garantijoms (DAPEEP) ir savivaldybėms, buvo pakviestos į posėdį, kurio metu joms ketinama pateikti skolų apmokėjimo ultimatumą grasinant, kad jie bus pašalinti iš rinkos. | <https://www.ekathimerini.com/economy/1177446/power-companies-feel-heat-as-crisis-continues/>  <https://www.ekathimerini.com/economy/1177575/vicious-cycle-of-power-debts/>  https://www.ekathimerini.com/economy/1177646/energy-retailers-get-ultimatum-to-pay-debts/ |  |
| 2022 02 14 | Pragyvenimo išlaidoms didėjant dėl energijos kainų augimo ir infliacijos, Graikijos bankų skolininkai susiduria su palūkanų normų didinimo rizika, padidės skolų bankams aptarnavimo išlaidos. Graikijoje hipoteka užtikrintos paskolos paprastai yra 20 metų trukmės, o pirmasis dešimtmetis daugiausia yra skirtas tik palūkanų mokėjimui, paskolos metinės palūkanos pastaruosius penkerius metus siekia iki 15 proc. | https://www.ekathimerini.com/economy/1177447/borrowers-bracing-for-interest-hikes/ |  |
| 2022 02 14, 16, 18 | 2022 m. vasarą JAV oro linijos kas savaitę vykdys 14 tiesioginių skrydžių tarp aštuonių didelių JAV oro uostų ir Atėnų.  Paskelbta, kad 2022 m. balandžio 2 d. bus pradėti tiesioginiai skrydžiai iš Kanados į Atėnus. Šie skrydžiai pirmą kartą per visą laikotarpį bus vykdomi iki lapkričio pabaigos. | <https://www.ekathimerini.com/economy/1177509/kikilias-announces-up-to-14-weekly-flights-between-greece-and-us/>  <https://www.ekathimerini.com/economy/1177641/direct-flights-from-canada-to-athens-to-start-april-2/>  https://www.ekathimerini.com/economy/1177714/direct-flights-from-canada-to-greece-from-april/ |  |
| 2022 02 15 | Alpha Bank, trečias pagal rinkos kapitalizaciją Graikijos skolintojas, pirmadienį paskelbė, kad sutiko parduoti Kipro neveiksnių paskolų ir nekilnojamojo turto portfelį įmonei Cerberus, siekdamas išvalyti savo balansą nuo blogų skolų. Portfelio, pavadinto „Project Sky“, bendroji buhalterinė vertė yra 2,4 milijardo eurų. Bankas teigė, kad pardavimas sumažins „Alpha“ neveiksnių pozicijų (NPE) koeficientą maždaug penkiais procentiniais punktais iki 13%. | https://www.ekathimerini.com/economy/1177517/alpha-sells-cypriot-asset-portfolio/ |  |
| 2022 02 15, 16, 17 | Iki metų pabaigos planuojama užbaigti esminius privatizavimo sandorius Graikijoje. Graikija šiemet ketina pasirašyti ilgalaikę koncesiją dėl savo ilgiausio greitkelio ir dujų įmonės pardavimo, kas planuojama padės pasiekti metinį 2,2 milijardo eurų pajamų iš valstybės turto tikslą. GEK Terna ir Egis Projects konsorciumas pernai laimėjo 35 metų koncesiją eksploatuoti Egnatia Odos greitkelį, jungiantį vakarų Graikijos uostą, pagrindinį įvažiavimo iš Italijos tašką su šiaurės rytine siena su Turkija, už 1,5 mlrd. eurų. Graikija taip pat planuoja gauti 476 mln. eurų iš Graikijos dujų tinklo DEPA infrastruktūros pardavimo Italgas iki birželio mėn. Vyriausybė taip pat svarsto galimybę parduoti 30 proc. didžiausio Graikijos tarptautinio Atėnų oro uosto akcijų. Birželio mėnesį taip pat laukiama įpareigojančių pasiūlymų dėl daugumos akcijų pardavimo Aleksandrupolio uostuose Graikijos šiaurėje ir Igumenicos uostuose šiaurės vakarų Graikijoje.  Valstybės turto panaudojimo fondas (TAIPED) artimiausiomis savaitėmis paskelbs konkursus Graikijos salų ir žemyninės pakrantės uostų infrastruktūrai gerinti. Paskelbtas kvietimas dėl megajachtų prieplaukos Korfu mieste koncesijos ir planuojamas dėl prieplaukos Lefkimmi, esančios Korfu salos pietuose, koncesijos. Vykdomi konkursai dėl Kalamarijos prieplaukos netoli Salonikų ir prieplaukų Itea bei Pylos vakarinėje Graikijoje. Pažymima, kad prieplaukų (marina) atnaujinimo klausimas yra labai svarbus tolesnei jūrų turizmo plėtrai. Remiantis 2019 m. duomenimis, Graikijoje yra registruota apie 170 000 jachtų, iš kurių 6 109 buvo profesionalios. Tai auganti rinka Graikijoje, nes 2014–2018 metais vidutinis metinis sektoriaus augimo tempas siekė 3,4 proc., o 80 proc. paklausos sudarė užsieniečiai. Europoje registruota apie 6 mln. jachtų. | <https://www.ekathimerini.com/economy/1177497/key-privatization-deals-set-for-completion-by-year-end/>  <https://www.ekathimerini.com/economy/1177578/marina-upgrade-projects-are-setting-sail/>  <https://www.ekathimerini.com/economy/1177637/mega-yacht-marina-tender-on-corfu/> |  |
| 2022 02 15 | Dideli bankų kontroliuojami nekilnojamojo turto portfeliai, kurių bendras skaičius yra daugiau nei 3 000 turto vienetų ir kurių vertė viršija 1,5 milijardo eurų, netrukus bus pateikti rinkai, nes bankai siekia atsikratyti naštos finansiniams rodikliams ir padidinti pajamas. | https://www.ekathimerini.com/economy/1177448/banks-embark-on-realty-sale/ |  |
| 2022 02 15, 17 | Graikijos statistikos tarnybos duomenimis, 2022 m. sausio mėnesio infliacija Graikijoje pasiekė aukščiausią lygį nuo 1997 m. Infliacija nuo 5,1 proc. 2021 m. gruodį šoktelėjo iki 6,2 proc. 2022 m. sausio mėn. Tai lėmė staigiai išaugusios su būstu susijusios, transporto ir maisto kainos. Vidutinis vartotojų kainų indeksas 12 mėnesių laikotarpiu nuo 2021 metų vasario iki 2022 metų sausio išaugo 1,9 proc., palyginti su 2020 metų vasario – 2021 metų sausio mėn. | <https://www.ekathimerini.com/economy/1177539/january-inflation-leaps-to-25-year-high-at-6-2/>  https://www.ekathimerini.com/economy/1177583/signs-show-more-pressure-ahead-from-inflation/ |  |
| 2022 02 15 | 2022 m. sausį Graikijos valstybės biudžeto deficitas sumažėjo iki 1,196 mlrd. eurų palyginus su prognozuotu 2,243 mlrd eurų deficitu. Biudžeto grynosios pajamos siekė 4,089 mlrd. eurų, 13,9 proc. buvo mažesnės nei planuota. Mokesčių pajamos iš viso sudarė 3,888 mlrd. eurų, 5,5 proc. mažiau nei mėnesio tikslas. Valstybės investicijų programos pajamos siekė 67 mln. eurų, 358 mln. eurų mažiau nei planuota. Valstybės biudžeto išlaidos siekė 5,054 mlrd. eurų, 1,654 mlrd. eurų daugiau nei planuota. | https://www.ekathimerini.com/economy/1177564/january-a-difficult-month-for-greeces-state-budget/ |  |
| 2022 02 16, 23, 24, 26 | Graikijos vyriausybės nenumatytų atvejų plane, visiškai nutraukus Rusijos gamtinių dujų srautus į šalies sistemą, numatytos priemonės, kurios turėtų užtikrinti pakankamą tiekimą Graikijos namų ūkiams ir įmonėms. Avariniame plane numatyta padidinti suskystintų gamtinių dujų (SGD) importą, kaupiamą Revythousa salos rezervuaruose, eksploatuoti penkis elektros gamybos blokus, kurie paprastai varomi dujomis naudojant naftą, jei jie gali dirbti alternatyviu kuru, ir visų lignitu kūrenamų elektrinių veiklos atnaujinimas. Nors minėtas scenarijus (visiško srautų sustabdymo) buvo laikomas kraštutiniu, šalis ruošiasi net ir tokiai situacijai; posėdyje vyravo nuomonė, kad Graikija vasario mėnesį (bent jau) gali patenkinti paklausą, nesiimdama tokių skubių priemonių. Taip yra dėl pakankamų užtikrintų kiekių, t.y. 1 milijardo kubinių metrų Azerbaidžano dujų, per Trans Adrijos jūros dujotiekį (TAP) ir suskystintų gamtinių dujų transporterių kiekių, kuriuos užsakė Public Gas Corporation (DEPA), Mytilineos, Elpedison ir Public Power Corporation (PPC). Visi jie Revythousą pasieks vasario mėnesį.  Graikija planuoja gauti papildomų gamtinių dujų per SGD terminalus ir vamzdynais, kad išvengtų tiekimo sutrikimų, didėjant įtampai Ukrainoje. Graikija 40 proc. savo dujų poreikio importuoja iš Rusijos, taip pat turi sutartis su Azerbaidžanu ir Alžyru. Kartu su Alžyru, Egiptas ir Nigerija taip pat galėtų tiekti Graikijai papildomų suskystintų gamtinių dujų (SGD).  Graikijos vyriausybė numatė papildomą dujotiekio ir suskystintų gamtinių dujų (SGD) tiekimą, jei Ukrainos krizė sutrikdytų esamus planus. Graikija stengsis gauti kuo daugiau dujų per dujotiekį, einantį iš Azerbaidžano į Italiją. Kad būtų išvengta bet kokių elektros energijos gamybos sutrikimų, kai kurios dujomis kūrenamos elektrinės yra pasirengusios pereiti prie dyzelino.  Bulgarija Graikijai pateikė prašymą rezervuoti Revythoussa SGD terminalo pajėgumus, kad būtų užtikrintas gamtinių dujų kiekis, jei sutriktų tiekimas iš Rusijos. Prašymas Atėnuose vertinamas teigiamai, nes planuojamų SGD krovinių Graikijos rinkai kartu su esamomis energijos atsargomis pakaks šalies vartojimo poreikiams patenkinti. Graikijos sistema yra susijusi su Bulgarijos sistema Sidirokastro mieste, kur Rusijos gamtinės dujos importuojamos į Graikiją, ir kur taip pat yra galimybė tiekti dujas į Bulgariją priešpriešiniais srautais. | <https://www.ekathimerini.com/economy/1177513/plan-in-place-for-possible-natural-gas-supply-disruptions/>  <https://www.ekathimerini.com/economy/1178145/greece-makes-plans-for-additional-gas-supply-as-ukraine-tensions-rise/>  <https://www.ekathimerini.com/economy/1178194/govt-has-a-natural-gas-contingency-plan-in-place/>  https://www.ekathimerini.com/economy/1178403/bulgaria-asks-to-reserve-lng-at-revythoussa/ |  |
| 2022 02 17 | Graikija trečiąjį praėjusių metų ketvirtį užėmė 5 vietą pasaulyje tarp daugiausiai sukčiavimo elektroninėje erdvėje (phishing) atakų patyrusių šalių. | https://www.ekathimerini.com/economy/1177683/greece-ranked-5th-in-phishing-scams-in-q3-2021-study-shows/ |  |
| 2022 02 17 | Graikijos statistikos tarnybos (ELSTAT) duomenimis, 2021 m. gruodį Graikijos nedarbo lygis siekė 12,8 proc. Jis gerokai sumažėjo, palyginti su 2020 m. gruodžio mėn. (13,4 proc.). 15-24 metų amžiaus žmonių nedarbo lygis siekė 27 proc., o vyresnių (25-74 m.) nedarbas siekė 12,1 proc. Paskutinį kartą nedarbo lygis Graikijoje buvo mažesnis nei 13 proc. 2010 m. rugsėjį (12,6 %), tada jis pradėjo ilgą kilimą ir 2013 m. rugsėjį pasiekė 28 proc. | https://www.ekathimerini.com/economy/1177666/jobless-rate-falls-to-11-year-low/ |  |
| 2022 02 17 | 2022 m. sausio mėn. Graikijos oro uostuose keleivių srautas išaugo 223,6 proc., palyginti su praėjusių metų sausio mėn. Graikijos oro uostuose 2022 m. sausio mėn. bendras aptarnautų keleivių skaičius sudarė 1 249 387 keleivius. | <https://www.ekathimerini.com/economy/1177687/passenger-traffic-up-223-6-in-january-on-annual-basis/>  https://www.ekathimerini.com/economy/1177716/airport-passenger-traffic-up-more-than-threefold-in-january/ |  |
| 2022 02 18 | Buvo priimtas sprendimas iš bendrojo plano „Greece 2.0“ atidėti 65,2 mln. eurų paramai devyniems moderniems verslo parkams. Tikimasi, kad tai paskatins tolesnes investicijas į pramonės parkus. Visoje Graikijoje yra apie 200 neoficialių pramonės grupių (clusters), kurios išsivystė be plano, be tinkamos infrastruktūros ir teritorijose, kurios nėra miesto planavimo srityje, todėl pirmiausia jiems bus teikiamas prioritetas. | https://www.ekathimerini.com/economy/1177665/industrial-park-investment-boost-from-greece-2-0-subsidy/ |  |
| 2022 02 18 | Švietimo ministerija pateiks daugiau nei 177 000 robotikos rinkinių 4-15 metų vaikams darželiuose, pradinėse ir vidurinėse mokyklose. Tai projektas, kurio 30 milijonų eurų biudžetas skirtas robotikos ir STEM įrangos tiekimui mokykloms. | https://www.ekathimerini.com/economy/1177793/robotics-kits-for-children-in-greek-schools/ |  |
| 2022 02 19 | Praėjusių metų apyvarta Graikijos gamybos sektoriuje viršijo ne tik 2020, bet ir 2019 m. pajamas. Graikijos statistikos tarnybos (ELSTAT) duomenimis, gamybos apyvarta pernai siekė 71,66 mlrd. eurų, palyginti su 56,51 mlrd. eurų 2020 m. ir 63,70 mlrd. eurų 2019 m. | https://www.ekathimerini.com/economy/1177731/industry-seizes-opportunity/ |  |
| 2022 02 19 | ELSTAT duomenimis, maisto paslaugų sektoriui pernai nepavyko visiškai atsigauti, nes jo apyvarta buvo 1,36 mlrd. eurų mažesnė nei 2019 m. Maitinimo paslaugų apyvarta pernai išaugo 25,8% per metus ir pasiekė 5,136 mlrd. eurų, tačiau buvo gerokai mažesnė už 2019 m. rekordinį skaičių, viršijusį 6,5 mlrd. eurų. Iš viso per pandemiją sektorius prarado 3,77 mlrd. eurų. | https://www.ekathimerini.com/economy/1177828/food-service-last-year-well-below-2019-record-figures/ |  |
| 2022 02 21 | Planuojama šįų metų vasarą aukciono būdu parduoti vieno kvadratinio kilometro Makri salą, priklausančią Echinades salų grupei Jonijos jūroje. Pradinė salos pardavimo kaina yra 3,8 mln. eurų. Sala yra dalis „Amoeba“ turto portfelio, susijusio su Piraeus banko neveiksniomis paskolomis. | https://www.ekathimerini.com/economy/1177920/ionian-islet-of-makri-to-go-under-the-hammer-in-july/ |  |
| 2022 02 21 | Graikijos piliečiai ir toliau moka vienas didžiausių socialinio draudimo įmokų Ekonominio bendradarbiavimo ir plėtros organizacijos (EBPO) šalyse, o vartojimo ir nekilnojamojo turto mokesčiai taip pat išlieka dideli. Priešingai, Graikijos biudžeto pajamos iš asmenų ir įmonių pajamų apmokestinimo yra žymiai mažesnės nei kitose EBPO šalyse narėse ir daugumoje Europos šalių. Pajamų mokesčio sumos iš atskirų mokesčių mokėtojų sudaro 15,8 % visų Graikijos valstybės gaunamų pajamų, o EBPO vidurkis siekia 24 %. Mažas pajamų mokesčių sumos lygis gali būti nulemtas mokesčių vengimo, daugiausia tarp laisvai samdomų specialistų, ir nepakankamo mokesčių surinkimo lygio, nes laiku mokamas pajamų mokestis Graikijoje svyruoja nuo 70 iki 72 proc. Nepaisant įmokų tarifo sumažinimo 3,9 procentiniais punktais pastaruosius metais, Graikija ir toliau surenka apie trečdalį (33,2 proc.) pajamų iš socialinio draudimo įmokų, kai EBPO vidurkis siekia 26,4 proc. | <https://www.ekathimerini.com/economy/1177827/oecd-study-social-security-contributions-remain-high/>  https://taxfoundation.org/publications/comparison-tax-burden-labor-oecd/ |  |
| 2022 02 22, 23 | Valstybė steigia asmenų ir įmonių kredito reitingų registrą, kuris bus panašus į bankų valdomą blogų skolininkų registrą. Finansų ministerijos iniciatyva sukurta nepriklausoma Kredito vertinimo tarnyba veiks kaip sveiko finansavimo priemonė įsipareigojimus vykdančioms įmonėms ir asmenims. Planuojama sukoncentruoti visus mokesčių mokėtojų ir įmonių finansinius duomenis, atsirandančius dėl skolų mokesčių institucijoms, socialinio draudimo fondams ir vietos valdžios institucijoms, kad būtų sukurta visapusiška jų mokėjimo kultūra.  Centrinis kreditų registras (CCR), kuris bus sukurtas centriniame Graikijos banke kaip duomenų sistema, kurioje išsamiai įrašomas kiekvienos išduotos paskolos grąžinimo įrašas, yra antroji priemonė, kuria kuria Finansų ministerija, siekdama atidžiai stebėti privačius įsiskolinimus šalyje. Duomenis į CCR teiks visi centrinio banko įgalioti ir prižiūrimi kredito subjektai, teikiantys daugiau nei 2000 eurų kreditą privatiems asmenims / vartotojams ir daugiau nei 5 000 eurų mažoms ir vidutinėms įmonėms, korporacijoms, kooperatyvams ir prekybininkams. Sistema taip pat apims visų rūšių finansavimą (asmenines paskolas, vartojimo kreditus, verslo paskolas, faktoringą, hipoteką ir kt.). | <https://www.ekathimerini.com/economy/1177918/credit-rating-for-everyone/>  https://www.ekathimerini.com/economy/1178095/monitoring-loan-repayments/ |  |
| 2022 02 22, 23 | Turizmo sektorius Graikijoje 2021 metais uždirbo 10,6 mlrd. eurų pajamų. Atvykusių turistų skaičius 2021 m., palyginti su 2020 m., išaugo 99,4 proc., o iš jų gautos pajamos išaugo 146,7 proc. Lyginant su Graikijai rekordiniais 2019 m., 2021 m. atvykusių turistų skaičius sudarė 46,9 proc., o pajamos - 58,6 proc., kai buvo gauta 18,178 mlrd. eurų.  Graikijos Banko duomenimis, pernai Graikija sulaukė 14,7 mln. turistų, palyginti su 7,4 mln. 2020 m., o vokiečiai, britai ir prancūzai pernai suteikė didelę paramą Graikijos turizmui. Daugiausia lankytojų (10,1 mln.) atvyko iš kitų ES valstybių. | <https://www.ekathimerini.com/economy/1177999/tourism-earned-10-6-bln-euros-in-2021/>  https://www.ekathimerini.com/economy/1178096/germans-britons-and-french-boosted-2021-tourism/ |  |
| 2022 02 22 | Graikijos einamosios sąskaitos balanso deficitas praėjusių metų gruodį buvo didesnis, palyginti su tuo pačiu 2020 m. mėnesiu. Centrinio banko duomenimis, einamosios sąskaitos deficitas 2021 m. gruodį siekė 1,707 mlrd. eurų, palyginti su 639 mln. eurų deficitu 2020 m. gruodžio mėn. Iš viso 2021 m. Graikijos einamosios sąskaitos deficitas sumažėjo 356 mln. eurų, palyginti su praėjusiais metais, ir siekė 10,6 mlrd. eurų. | https://www.ekathimerini.com/economy/1178071/greeces-current-account-deficit-grows-in-december/ |  |
| 2022 02 22 | „Amazon Web Services“ (AWS) patvirtino, kad planuoja Atėnuose sukurti pirmąją vietinę zoną (local zone) Graikijoje. Vietinės zonos yra AWS tipo infrastruktūra, talpinanti skaičiavimo pajėgumus, duomenų saugyklas, duomenų bazes ir kitas paslaugas arčiau didžiųjų miestų ir pramonės centrų. | https://www.ekathimerini.com/economy/1177997/amazon-web-services-local-zone/ |  |
| 2022 02 23 | Graikijos viešbučių rūmai kreipiasi į Konkurencijos komisiją dėl įmonių, kurios nelegaliai veikia kaip viešbučiai, reklamuojasi kaip tokios, prisidengdamos dalijimosi ekonomika (trumpalaikė nuoma). Viešbučių atstovai taip pat pradėjo diskusijas su vietos valdžios institucijomis, kad pastarosios imtųsi jai priklausančios reguliavimo darbų dalies ir nuspręstų, kiek apgyvendinimo vienetų kiekvienas miestas nori turėti ir kokiomis sąlygomis. | https://www.ekathimerini.com/economy/1178098/getting-rid-of-short-term-rental-fraud/ |  |
| 2022 02 24 | Mažmeninės prekybos apyvarta praėjusiais metais užtikrintai augo. Apyvarta viršijo metų prieš pandemiją rodiklius. Tai daugiausia lėmė įspūdingi atskirų sektorių, tokių kaip prekybos centrai, automobilių prekyba, vaistinės ir kompiuteriai, rezultatai. Graikijos statistikos tarnybos duomenimis, bendra mažmeninės prekybos apyvarta 2021 metais siekė 54,14 milijardo eurų, t.y. 11,9 proc. augimas, palyginti su 2020 metais ir 2,34 proc. augimas, palyginti su 2019 metais. | https://www.ekathimerini.com/economy/1178212/retail-turnover-last-year-beat-2019/ |  |
| 2022 02 25 | Salonikų uosto šeštojo doko plėtrai pasirinktas „Mytilineos“, „Rover Maritime“ ir HDK konsorciumas. Projektas, kurio biudžetas siekia 150 mln. eurų, yra svarbiausia Salonikų uosto direkcijos (OLTH) privalomų investicijų dalis po objekto privatizavimo. Siekiama pagerinti Salonikų uosto pozicijas, sukuriant galimybę antrajame pagal dydį Graikijos uoste aptarnauti konteinerinius laivus, kurių talpa iki 24 000 TEU. | https://www.ekathimerini.com/economy/1178328/mytilineos-led-consortium-lands-thessaloniki-port-project/ |  |
| 2022 02 26 | Šalies ekonomikai suteiktų kreditų metinis augimo tempas 2022 m. sausio mėn. sudarė 9,9 procento, palyginti su 10,2 procento praėjusį mėnesį. Metinis indėlių bankuose augimo tempas siekė 8,1 proc., palyginti su 8 proc. sausio mėnesį, o privataus sektoriaus indėliai 2022 m. sausį sumažėjo 2,232 mlrd. eurų, palyginti su 4,26 mlrd. eurų padidėjimu sausio mėnesį. | https://www.ekathimerini.com/economy/1178421/credit-expansion-slows-down/ |  |
| 2022 02 26 | Europos Komisija pritarė, kad investicinis fondas CVC Capital Partners užbaigtų didžiausios Graikijos draudimo bendrovės Ethniki Asfalistiki įsigijimą. Konstatuota, kad kad draudimo bendrovės pardavimas iš esmės nepažeis konkurencijos. Skelbiama, kad sandoris bus baigtas vėliausiai iki pirmojo šių metų pusmečio pabaigos, sandorio vertė 454 mln. eurų, iš kurių įsigijimo metu sumokama 234 milijonai eurų ir dar 220 milijonų eurų per penkerius metus. | https://www.ekathimerini.com/economy/1178419/eu-nod-for-sale-of-ethniki-asfalistiki-to-cvc-capital-partners/ |  |
| 2022 02 26 | Graikijos maisto įmonės, ypač tos, kurių pagrindiniai ingredientai yra kviečiai ir miltai, yra labai susirūpinę dėl padėties ir laukia, kas atsitiks rinkoje dėl įvykių Ukrainoje. Numatoma, kad sparčiai padidės kviečių, kukurūzų ir sojų kainos, neigiamą įtaką patirs žemės ūkio produkcijos gamyba, nes kyla pašarų kainos. Be padidėjusių energijos kainų, dėl kurių didėja gamybos ir transportavimo kaštai, karas Rytų Europoje turės tiesioginės įtakos pagrindinių žaliavų, tokių kaip grūdai, alyvuogių aliejus ir kt., kainoms. Didieji šalies duonos ir sausainių gamintojai, kaip ir vaisių bei daržovių eksportuotojai, nerimauja, kad transportavimo išlaidos išaugs. Graikijos eksportui į Ukrainą, siekiančiam 42 mln. eurų per metus, iškilo didžiulė grėsmė. Dar daugiau eksportuojama į Rusiją. | https://www.ekathimerini.com/economy/1178327/industry-frets-over-ukraine/ |  |
| 2022 02 27 | „Hellenic Aerospace Industry“ (EAB) pranešė pasirašiusi dvi 118,6 mln. eurų vertės sutartis su „Lockheed Martin Aeronautics“ dėl bendros naikintuvų F-16 gamybos „Lockheed Martin“ klientams. Šalys taip pat pasirašė sutartį dėl Graikijos oro pajėgų F-16 modernizavimo iki Viper lygio, kurio biudžetas sieks 97,5 mln. USD. | https://www.ekathimerini.com/economy/1178553/eab-lands-multimillion-dollar-contracts-with-lockheed-martin/ |  |
| 2022 02 28 | Didžiausia Graikijos lošimų įmonė OPAP sustabdė lažybas dėl Rusijos sporto renginių, solidarizuodamasi su Ukraina, į kurią įsiveržė Rusija. | https://www.ekathimerini.com/economy/1178580/greek-gaming-firm-opap-halts-betting-on-russian-sport-events/ |  |
| 2022 02 28 | Graikija „iki kito pranešimo“ sustabdė leidimų gyventi („auksinių vizų“ programa) išdavimą ir atnaujinimą turtingiems rusams, investuojantiems Graikijoje. Nuo programos pradžios 2013 metais Rusijos piliečiams pagal šią programą Graikija išsdavė beveik 2500 leidimų gyventi, pritraukdama daugiau nei 3 mlrd. eurų investicijų. | https://www.ekathimerini.com/economy/1178586/greece-suspends-issuance-of-residence-permits-to-russian-investors/ |  |
| Kita ekonominiam bendradarbiavimui aktuali informacija | | | |
|  |  |  |  |

**KIPRO RESPUBLIKA**

|  |  |  |  |
| --- | --- | --- | --- |
| 2022 02 01 | Kipro turizmo ministerija pristatė 12 subsidijų schemų, kurių tikslas – padėti vietos valdžios institucijoms, organizacijoms ir įmonėms pagerinti savo paslaugas ir pritraukti daugiau lankytojų, kad Kipras taptų vienu iš 30 labiausiai išsivysčiusių turizmo šalių pasaulyje. Šios schemos atitinka penkis Nacionalinės turizmo strategijos ramsčius, kurie yra: a) Kipro pavertimas turizmo vieta ištisus metus; b) pagerinti paskirties vietos kokybę ir padaryti ją aukštesnę nei vidutinė; c) diegti daugiau skaitmeninių paslaugų; d) pagarba aplinkai; ir e) pasiekti rezultatų, kurie gali būti naudingi visiems gyventojams. | https://www.ekathimerini.com/economy/1176628/cypriot-state-subsidies-to-boost-tourism/ |  |
| 2022 02 01 | Europos Sąjungos statistikos tarnybos Eurostato duomenimis, Kipras išliko turintis daugiausiai valdžios sektoriaus neveiksnių paskolų (turto) 2020 m. Neveiksnių paskolų ir šalies BVP santykis siekė 28,3 proc., tai yra daug didesnė dalis, palyginti su kitomis ES valstybėmis narėmis. | <https://www.ekathimerini.com/economy/1176699/cyprus-is-the-eu-leader-in-state-npls/>  https://ec.europa.eu/eurostat/web/products-eurostat-news/-/ddn-20220131-1 |  |
| 2022 02 02 | Eurostato duomenimis, Kipre 2021 m. gruodžio mėn. sezoniškai pakoreguotas nedarbo lygis sumažėjo iki 6,4 %, palyginti su 2020 m. gruodžio mėn. Nedarbo lygis šalyje 2021 m. lapkričio–gruodžio mėnesiais išliko nepakitęs. Bedarbių skaičius Kipre 2021 m. gruodį išliko maždaug 30 000, maždaug tiek pat, kaip ir lapkritį, tačiau sumažėjo 6 000, palyginti su praėjusiu gruodžio mėn., kai šis skaičius siekė 36000. Jaunimo nedarbo lygis 2021 m. gruodį siekė 15,1 proc., kaip ir 2021 m. lapkritį, ir sumažėjo, palyginti su 2020 m. gruodžio mėn., kai jis siekė 19,9 proc. 2021 metų lapkritį ir gruodį bedarbių buvo apie 6000 jauno amžiaus žmonių. | https://www.ekathimerini.com/economy/1176788/cyprus-jobless-rate-at-6-4-in-december/ |  |
| 2022 02 04 | Kipro statistikos tarnybos (CyStat) duomenimis, turistų skaičius į Kiprą pernai išaugo 206,7 proc. (1`936`931 turistų), palyginti su 2020 m. (631`609). Tačiau atvykusiųjų buvo 51,3 proc. mažiau, palyginti su 2019 m. (3`976`777), kurie istoriškai buvo geriausi Kipro turizmui metai. | https://www.ekathimerini.com/economy/1176857/tourism-in-cyprus-last-year-at-48-7-of-2019/ |  |
| 2022 02 05 | Kipro centrinio banko duomenimis, įmonių indėlių palūkanų normos Kipre nukrito iki naujos istorinės žemumos nuo 0,02 proc. 2021 m. gruodžio mėn., o namų ūkių indėlių palūkanų normos išliko nepakitusios – 0,06 % (nuo 2021 m. rugsėjo mėn., taip pat yra istoriškai –žemiausios). Paskolų palūkanų normos 2021 m. gruodžio mėn. padidėjo, išskyrus vartojimo paskolas, kurių palūkanos sumažėjo iki 2,90% proc., palyginti su 2,97 proc. praėjusį mėnesį. Būsto paskolų palūkanos padidėjo iki 2,21 proc., palyginti su 2,13% praėjusį mėnesį. | https://www.ekathimerini.com/economy/1176943/interest-rates-in-cyprus-at-historic-lows/ |  |
| 2022 02 07 | Kipro statistikos tarnybos (CyStat) duomenimis, 2022 m. sausio mėn. Kipre infliacija pakilo iki 5,4 proc. Tuo pačiu laikotarpiu vartotojų kainų indeksas (VKI) Kipre sumažėjo 0,53 punkto ir nukrito iki 104,57, palyginti su 105,10 2021 m. gruodžio mėn. Didžiausias augimas, palyginti su 2021 m. sausio mėnesio indeksu, užfiksuotas elektros (26,3 proc.) ir kuro produktų (25,3 proc.) kategorijose. Būsto, vandens, dujų ir kitų rūšių kuro kategorijos augo 14,1 proc., transporto sektoriuje – 13,3 proc. | https://www.ekathimerini.com/economy/1177005/cyprus-sees-inflation-rise-to-5-4-in-jan/ |  |
| 2022 02 09 | Kipro vyriausybė nusprendė 15 proc. savo naujojo kazino Nikosijoje pajamų, kai tik jis pradės veikti, skirti Kipro žemės plėtros korporacijai (CLDC) būsto politikos projektams skatinti. CLDC, kurios 2022 m. biudžetas padidės iki 11,6 mln. eurų nuo maždaug 3 mln. eurų 2021 m., planuoja pastatyti daugiau nei 800 būstų, kurie bus paskirstyti ekonomiškai pažeidžiamiems namų ūkiams pagal įperkamo būsto planą arba pagal naują įperkamos nuomos planą. | https://www.ekathimerini.com/economy/1177215/nicosia-to-use-casino-cash-for-housing/ |  |
| 2022 02 11 | Kipro statistikos tarnybos (CyStat) duomenimis, Kipre per pirmuosius 11 2021 m. mėnesių išduotų statybos leidimų skaičius išaugo 15,9 proc. Bendra objektų, kuriems išduoti statybos leidimai, vertė siekė 197,7 mln. eurų, o bendras plotas – 194 600 kv.m. 2021 m. sausio–lapkričio mėnesiais išduoti 7 386 statybos leidimai, palyginti su 6 375 tuo pačiu laikotarpiu pernai. | https://www.ekathimerini.com/economy/1177304/construction-permits-in-cyprus-grow/ |  |
| 2022 02 13 | Pasirašytas Kipro ir JAV susitarimas dėl bendradarbiavimo mokslo ir technologijų srityje. Į susitarimą įtrauktos konkrečios priemonės, skatinančios, plėtoti ir palengvinti bendradarbiavimą Kipro ir JAV bendrų interesų srityse. | https://www.ekathimerini.com/economy/1177449/science-and-technology-cooperation-deal-between-cyprus-and-us/ |  |
| 2022 02 15 | Alpha Bank, trečias pagal rinkos kapitalizaciją Graikijos skolintojas, pirmadienį paskelbė, kad sutiko parduoti Kipro neveiksnių paskolų ir nekilnojamojo turto portfelį įmonei Cerberus, siekdamas išvalyti savo balansą nuo blogų skolų. Portfelio, pavadinto „Project Sky“, bendroji buhalterinė vertė yra 2,4 milijardo eurų. Bankas teigė, kad pardavimas sumažins „Alpha“ neveiksnių pozicijų (NPE) koeficientą maždaug penkiais procentiniais punktais iki 13%. | https://www.ekathimerini.com/economy/1177517/alpha-sells-cypriot-asset-portfolio/ |  |
| 2022 02 16 | Kipro statistikos tarnybos (Cystat) duomenimis, Kipro ekonomika per 2021 metus augo 5,7 proc. | https://www.ekathimerini.com/economy/1177577/cyprus-sees-2021-growth-at-5-7/ |  |
| 2022 02 18 | Kipro vyriausybė šiais metais skirs 158 mln. eurų verslo ir energetikos subsidijų, kurias bus galima gauti pagal dotacijų schemas skaitmeniniam verslui ir energijos atnaujinimui. | https://www.ekathimerini.com/economy/1177734/business-and-energy-subsidies-in-cyprus/ |  |
| 2022 02 19 | Europos Komisija skyrė Kiprui 8,9 milijono eurų švariai energijai remti. Briuselio LIFE programa siekiama pagerinti atliekų tvarkymo infrastruktūrą didinant perdirbimą ir sukuriant žiedinę ekonomiką, siekiant sumažinti perdirbamų ir biologiškai skaidžių atliekų, patenkančių į sąvartynus, skaičių. Kiprui skirta suma yra dalis didesnio 110 mln. eurų vertės investicijų paketo, skirto integruotiems aplinkos ir klimato apsaugos projektams 11 ES šalių. | https://www.ekathimerini.com/economy/1177849/eu-energy-transition-support-to-cyprus/ |  |
| 2022 02 20 | Tikimasi, kad Larnakos uosto ir prieplaukos (marina) pertvarkymo projektas žymiai sustiprins Kipro ekonomiką, per metus įnešdamas apie 100 milijonų eurų ar daugiau. Tai šiuo metu yra didžiausias investicinis projektas Kipre, kurio vertė viršija 1,2 mlrd. eurų. | https://www.ekathimerini.com/economy/1177917/larnaca-port-set-to-be-a-jewel-for-cyprus/ |  |
| 2022 02 22 | Europos Komisija patvirtino 6,13 mln. eurų Kipro paramos schemą, skirtą koronaviruso pandemijos paveiktoms oro linijoms remti, nustačiusi, kad ji atitinka Europos Sąjungos laikinąją valstybės pagalbos sistemą. | https://www.ekathimerini.com/economy/1177998/eu-nod-to-cypriot-cash-for-airlines/ |  |
| 2022 02 23, 25 | Kipras ir Jungtiniai Arabų Emyratai (JAE) pasirašė supratimo memorandumus dėl jūrų transporto, kibernetinio saugumo ir diplomatinių mokymų Kipro prezidento Nicos Anastasiadeso vizito Dubajuje „Expo 2020“ metu. Vizito metu dvišalius susitikimus su JAE kolegomis surengė Kipro energetikos, transporto, gynybos, žemės ūkio ministrai ir turizmo viceministras. | <https://www.ekathimerini.com/economy/1178099/nicosia-to-sign-cooperation-deals-with-dubai/>  https://www.ekathimerini.com/economy/1178332/cyprus-uae-cooperation-in-various-fields/ |  |
| 2022 02 23 | Kipro centrinio banko duomenimis, 2021 metų gruodį Kipre investicinių fondų skaičius pasiekė naują rekordą – 257, jų bendras turtas siekė 8,7404 mlrd. eurų, o tai 2,4% daugiau nei 2021 metų rugsėjį. Palyginti su 2020 m. gruodžio mėn., investicinių fondų skaičius Kipre padidėjo 35 fondais, o bendras jų turtas – 3,17 mlrd. eurų. | https://www.ekathimerini.com/economy/1178070/cyprus-sees-increase-in-investment-funds/ |  |
| 2022 02 28 | Kipro centrinio banko duomenimis, bendra neveiksnių paskolų suma Kipro bankininkystės sektoriuje 2021 m. lapkritį reikšmingai nepasikeitė ir sudarė 4,24 mlrd. eurų nuo 4,26 mlrd. eurų spalio mėnesį. Bendra paskolų suma 2021 m. lapkritį sudarė 28 mlrd. eurų, palyginti su 27,9 mlrd. eurų spalio mėnesį. Nuo visų paskolų neveiksnių paskolų procentinė dalis 2021 m. lapkritį sudarė sudarė 15,1 proc. | https://www.ekathimerini.com/economy/1178558/cypriot-npls-unchanged-in-november/ |  |
| 2022 02 28 | Užsienio reikalų ministras išreiškė Kipro paramą su ES kolegomis aptartoms priemonėms, įskaitant bloko oro erdvės uždarymą Rusijos orlaiviams. Skelbiama, kad šiemet keleivių srautas iš Kipro į Rusiją ir iš jos turėjo siekti apie 1,3 mln. keleivių, o tai sudarytų 15 proc. viso metinio Kipro keleivių srauto oro transportu. Kipras tradiciškai buvo antroji Rusijos turizmo rinka. Kipro oro uostų duomenimis, kovo mėnesį Kipras tikėjosi 20 skrydžių per savaitę į Rusiją ir iš jos, t.y. maždaug 6–6,5 % viso keleivių srauto oro transportu, o balandžio mėn. skrydžių skaičius turėjo didėti iki 12 proc. nuo visų skrydžių. | https://www.ekathimerini.com/economy/1178650/cyprus-to-turn-to-other-tourism-markets/ |  |

*Parengė:*

*Pirmoji sekretorė Rūta Vaičiūnienė, tel. +30 210 72 94 357,* [*ruta.vaiciuniene@urm.lt*](mailto:ruta.vaiciuniene@urm.lt)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)